Document ID: 32011D0447

РЕШЕНИЕ ЗА ИЗПЪЛНЕНИЕ НА КОМИСИЯТА
от 20 юли 2011 година
за поправка на Решение 2010/152/ЕС за изключване от финансиране от Европейския съюз на някои разходи, направени от държавите-членки в рамките на Европейския фонд за ориентиране и гарантиране на земеделието (ФЕОГА), секция „Гарантиране“, на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР)
(нотифицирано под номер C(2011) 5139)
(само текстът на полски език е автентичен)
(2011/447/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1258/1999 на Съвета от 17 май 1999 г. относно финансирането на Общата селскостопанска политика (1), и по специално член 7, параграф 4 от него,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (2), и по-специално член 31 от него,
след консултация с Комитета по селскостопанските фондове,
като има предвид, че:
(1)
С Решение 2010/152/ЕС (3) Комисията изключи от финансирането от Европейския съюз обща сума разходи на Полша в размер на 279 794 442,15 PLN и 25 583 996,81 EUR, включваща по-специално 180 448 032,62 PLN за мерки за развитие на селските райони, свързани с определена площ, направени в програмния период 2000-2006 г. Приложението към това решение обаче определя тази сума да се дебитира по бюджетна позиция 6701„Уравняване на сметки по ЕФГЗ - целеви приходи“. Тъй като корекцията се отнасяше за разходи по Временния инструмент за развитие на селските райони (ВИРСР), тя е трябвало да се дебитира по бюджетна позиция 6500„Финансови корекции във връзка със структурните фондове, Кохезионния фонд и Европейския фонд за рибарство“.
(2)
Съгласно член 11, параграф 4 от Регламент (ЕО) № 885/2006 на Комисията от 21 юни 2006 г. относно реда и начина на прилагане на Регламент (ЕО) № 1290/2005 на Съвета по отношение на акредитирането на агенциите платци и други стопански субекти, както и по отношение на уравняването на счетоводните сметки на ЕФГЗ и ЕЗФРСР (4), сумите, изключени от финансирането на Съюза се приспадат от месечните вноски, свързани с направения разход през втория месец след приемането на решението по отношение на ЕФГЗ. Следователно сумата в размер на 180 448 032,62 PLN беше конвертирана в евро по обменния курс от 29 април 2010 г., при което възлезе на 46 087 919,86 EUR.
(3)
Съгласно член 5 от Регламент (ЕО) № 27/2004 на Комисията от 5 януари 2004 г. относно определяне на преходни подробни правила за прилагането на Регламент (ЕО) № 1257/1999 на Съвета по отношение на финансирането чрез секцията „Гарантиране“ на Европейския фонд за ориентиране и гарантиране на земеделието на мерките за развитие на селските райони в Чешката република, Естония, Кипър, Латвия, Литва, Унгария, Малта, Полша, Словения и Словакия (5), решенията на Комисията по отношение на развитието на селските райони в Полша следва да се изразяват в евро. Корекциите по отношение на ВИРСР, изразени в решенията в националните валути, следва да се конвертират в евро. Конвертирането се извършва по средния обменен курс за финансовата година на разходите по ВИРСР, които подлежат на корекция. По тази методология сумата в размер на 180 448 032,62 PLN като корекция на разходи по ВИРСР през финансовите години 2005, 2006 и 2007, възлиза на 46 430 682,69 EUR.
(4)
Поради това Решение 2010/152/ЕС следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Всички вписани данни в приложението към Решение 2010/152/ЕС по отношение на Полша се заменят с тези от приложението към настоящото решение.
Член 2
По счетоводни съображения Полша ще декларира сумата 46 087 919,86 EUR като възстановяване по бюджетна позиция 6701„Уравняване на сметки на ЕФГЗ - целеви приходи“.
Комисията ще издаде нареждане за събиране за сумата от 46 430 682,69 EUR, за да приложи финансовите корекции относно ВИРСР от бюджетна позиция 6500„Финансови корекции във връзка със структурните фондове, Кохезионния фонд и Европейския фонд за рибарство“.
Член 3
Адресат на настоящото решение е Република Полша.
Съставено в Брюксел на 20 юли 2011 година.

Labels: 18
15